ตราครุฑตราครุฑกฎกระทรวงฉบับที่1 (พ.ศ. 2509)ออกตามความในพระราชบัญญัติพิกัดอัตราค่าภาคหลวงแร่พ.ศ. 2509----------อาศัยอำนาจตามความในมาตรา 7 มาตรา 8 และมาตรา 9แห่งพระราชบัญญัติพิกัดอัตราค่าภาคหลวงแร่พ.ศ. 2509รัฐมนตรีว่าการกระทรวงพัฒนาการแห่งชาติออกกฎกระทรวงไว้ดังต่อไปนี้ข้อ 1 ราคาโลหะดีบุกในแร่ให้ประกาศเป็นราคาต่อหนึ่งหาบหลวงโดยให้ถือจากราคาตลาดครั้งหลังสุดที่ซื้อขายกันในสหพันธ์มาเลเซีย (1)อัตราแลกเปลี่ยนเงินนั้นให้ถืออัตราตามค่าเสมอภาคของบาทเศษของหนึ่งสตางค์ให้ปัดทิ้ง (2)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินกว่าห้าสิบบาทต่อหนึ่งหาบหลวงให้ประกาศใหม่ข้อ 2 ราคาแร่ชนิดที่มีทังสติกออกไซด์ ให้ประกาศโดยให้ถือจากราคาตลาดเฉลี่ยของแร่ที่มีทังสติกออกไซด์ร้อยละหกสิบห้าครั้งหลังสุดที่ซื้อขายกันในนครนิวยอร์กสหรัฐอเมริกาต่อแร่หนึ่งหาบหลวง(1) อัตราแลกเปลี่ยนเงินนั้นให้ถืออัตราตามค่าเสมอภาคของบาทเศษของหนึ่งสตางค์ให้ปัดทิ้ง(2)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินกว่ายี่สิบห้าบาทต่อหนึ่งหาบหลวงให้ประกาศใหม่ข้อ 3 ราคาแร่ทองคำให้ประกาศเป็นราคาต่อหนึ่งกรัมของทองคำบริสุทธิ์โดยให้ถือจากราคาตลาดครั้งหลังสุดที่ซื้อขายกันในกรุงเทพ ฯ(1)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินกว่าหนึ่งบาทต่อหนึ่งกรัมของทองคำบริสุทธิ์ให้ประกาศใหม่(2)ในกรณีที่ราคาตลาดดังกล่าวต่ำกว่าราคาทองคำบริสุทธิ์ตามพระราชกฤษฎีกากำหนดค่าเสมอภาคของบาทออกตามความในมาตรา 8 แห่งพระราชบัญญัติเงินตราพ.ศ. 2501 ให้ประกาศโดยถือราคากำหนดค่าเสมอภาคของบาทข้อ 4 ราคาแร่อื่นนอกจากแร่ที่ระบุในข้อ 1 ข้อ 2 และข้อ 3 ข้างต้น และแร่ที่มีกฎกระทรวงกำหนดไว้เป็นอย่างอื่นให้ประกาศเป็นราคาต่อหนึ่งเมตริกตัน ตามชนิดและสภาพของแร่นั้น โดยให้ถือราคาตลาดโลกที่ซื้อขายกันครั้งหลังสุด(1) สำหรับแร่ที่ผลิตขายเพื่ออุตสาหกรรม ประดิษฐกรรมหรือพลังงานภายในประเทศ นอกจากโลหกรรมให้ประกาศโดยถือราคาถัวเฉลี่ยจากราคาซื้อภายในประเทศของผู้ใช้แร่ตามชนิดและสภาพของแร่นั้น(2) อัตราแลกเปลี่ยนเงินที่มิใช่เงินตราไทยนั้นให้ถืออัตราตามค่าเสมอภาคของบาท เศษของหนึ่งสตางค์ให้ปัดทิ้ง(3)เมื่อใดแร่ชนิดใดในสภาพใดที่ได้ประกาศราคาครั้งหลังสุดต่ำกว่าหนึ่งพันบาทต่อเมตริกตันมีราคาเพิ่มขึ้นหรือลดลงจากราคาที่ได้ประกาศไว้นั้นเกินกว่าสามสิบบาทต่อเมตริกตันให้ประกาศใหม่(4)เมื่อใดแร่ชนิดใดในสภาพใดที่ได้ประกาศราคาครั้งหลังสุดตั้งแต่หนึ่งพันบาทขึ้นไปจนถึงหนึ่งหมื่นบาทต่อเมตริกตันมีราคาเพิ่มขึ้นหรือลดลงจากราคาที่ได้ประกาศไว้นั้นเกินกว่าห้าสิบบาทต่อเมตริกตันให้ประกาศใหม่(5)เมื่อใดแร่ชนิดใดในสภาพใดที่ได้ประกาศราคาครั้งหลังสุดสูงกว่าหนึ่งหมื่นบาทต่อเมตริกตันมีราคาเพิ่มขึ้นหรือลดลงจากราคาที่ได้ประกาศไว้นั้นเกินกว่าสี่ร้อยบาทต่อเมตริกตันให้ประกาศใหม่ให้ไว้ ณ วันที่ 9 มีนาคม พ.ศ. 2509 พจน์สารสิน รัฐมนตรีว่าการกระทรวงพัฒนาการแห่งชาติ----------------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากการซื้อขายแร่ดีบุกนิยมซื้อขายกันโดยถือเอาโลหะดีบุกในแร่ และถือราคาตลาดที่ซื้อขายกันในสหพันธ์มาเลเซีย ส่วนการซื้อขายแร่ชนิดที่มีทังสติกออกไซด์ เช่น แร่วุลแฟรมไมท์แร่ชีไลท์ที่มีทังสติกออกไซด์ ร้อยละ 65 ถือราคาตลาดที่ซื้อขายกันในนครนิวยอร์ก สหรัฐอเมริกาแร่ทองคำถือราคาตลาดที่ซื้อขายกันในกรุงเทพฯ ส่วนแร่อื่นนอกจากแร่ที่กล่าวแล้วถือราคาตลาดโลกเว้นแต่แร่ที่ผลิตขายเพื่ออุตสาหกรรมประดิษฐกรรมหรือพลังงานภายในประเทศ ให้ถือราคาซื้อภายในประเทศของผู้ใช้แร่สำหรับอัตราแลกเปลี่ยนเงินก็ถืออัตราตามค่าเสมอภาคของบาท จึงเป็นการสมควรตรากฎกระทรวงนี้ขึ้น เพื่อให้เป็นไปตามความประสงค์ดังกล่าว